**Všeobecne záväzné nariadenie Obce Turany nad Ondavou č. 4/2015 o miestnej dani za psa**

Obec Turany nad Ondavou - Obecné zastupiteľstvo podľa § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s § 29 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien.

sa uznieslo na vydaní tohto

všeobecne záväzného nariadenia Obce Turany nad Ondavou

# § 1 Úvodné ustanovenie

Základné náležitosti o miestnej dani za psa sú ustanovené v § 22 až 29 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

# § 2 Základné ustanovenie

Obec Turany nad Ondavou ako správca dane (ďalej len „správca dane“) týmto VZN zavádza s účinnosťou od *05*.*1.2016* miestnu daň za psa.

**§ 3**

# Predmet úpravy VZN

Predmetom tohto všeobecne záväzného nariadenia je určenie náležitosti miestnej dani za psa podľa splnomocňovacieho ustanovenia § 29 zákona č. 582/2004 Z.z. správcom dane.

# § 4 Sadzba dane

Správca dane určuje sadzbu dane za jedného psa a kalendárny rok nasledovne:

1. 5,00 EUR za psa chovaného v rodinnom dome

# § 5 Oslobodenie od dane

1.Správca dane ustanovuje oslobodenie od dane za psa v celom rozsahu u daňovníkov – fyzických osôb v prípade:

a)ak daňovníkom je nevidomá osoba a vlastní psa so špeciálnym výcvikom pre nevidomé osoby

1.Ak daňovník podľa ods. 1/ vlastní alebo drží viac psov, je od dane oslobodený iba za jedného psa. Uvedené neplatí v prípade psa (psov) so špeciálnym výcvikom, ktorého vlastní alebo používa občan s ťažkým zdravotným postihnutím.

2.Oslobodenie od dane podľa ods.1/ musí daňovník preukázať .

3.Oslobodenie od dane zanikne okamžite ak pominie a zanikne dôvod, pre ktorý sa uplatnilo a povolilo oslobodenie.

# § 6

1.Správca dane určuje, že vyrubená daň z nehnuteľností je splatná naraz do 15 dní odo dňa nadobudnutia právoplatnosti platobného výmeru.

2.Daň sa platí v hotovosti v pokladni správcu dane, prevodom z účtu v peňažnom ústave alebo vkladom v hotovosti na účet správcu dane v peňažnom ústave

**§ 7**

**Zrušovacie ustanovenia**

Týmto VZN sa zrušuje Všeobecne záväzné nariadenie Obce zo dňa 25.10.2010 .

**§ 8**

**Záverečné ustanovenie**

Obecné zastupiteľstvo v Turanoch nad Ondavou sa uznieslo na vydaní tohto VZN na svojom zasadnutí dňa 02.12.2015 uznesením č. 4/2015 a toto VZN nadobúda účinnosť dňom 01.01.2016

Vyvesené na úradnej tabuli v obci Turany n/O dňa: 3.12.2015

VZN zvesené z úradnej tabule v obci Turany n/O, dňa: 18.12.2015

VZN nadobúda účinnosť dňa: 1.1.2016

**Mgr. Ján Jakubov**

**Starosta obce**